Komisjoni määrus (EÜ) nr 1825/97,

22. september 1997,

millega muudetakse teatavaid pähkli- ja jaanikaunasektorile nõukogu määrusega (EMÜ) nr 790/89 ettenähtud eküüdes kinnitatud summasid seoses ühises põllumajanduspoliitikas rakendatavate ümberarvestuskursside muutmisega ning muudetakse määrust (EÜ) nr 1363/95

EUROOPA ÜHENDUSTE KOMISJON,

võttes arvesse Euroopa Ühenduse asutamislepingut,

võttes arvesse nõukogu 28. detsembri 1992. aasta määrust (EMÜ) nr 3813/92 [1] ühises põllumajanduspoliitikas kohaldatavate arvestusühiku ja ümberarvestuskursside kohta, viimati muudetud määrusega (EÜ) nr 150/95, [2] eelkõige selle artiklit 7,

ning arvestades, et

nõukogu 18. mai 1972. aasta määruse (EMÜ) nr 1035/72 [3] puu- ja köögiviljaturu ühise korralduse kohta, viimati muudetud komisjoni määrusega (EÜ) nr 1363/95, [4] artikli 14b lõikes 1 nähakse ette, et liikmesriigid võivad teatavatel tingimustel anda kindlasummalist lisatoetust tootjaorganisatsioonide asutamiseks pähkli- ja jaanikaunasektoris, nõukogu määruse (EMÜ) nr 790/89, [5] viimati muudetud määrusega (EÜ) nr 1363/95, artiklis 1 määratakse kindlaks selle toetuse suurus, mis olenevalt asjaoludest on 60, 70 või 75 eküüd tonni kohta; alates 1. jaanuarist 1996 suurendatakse määruse (EÜ) nr 1363/95 artikliga 5 neid summasid vastavalt 72,45, 84,53 ning 90,56 eküüni tonni kohta, arvesse võttes esimest rakendusjuhtumit pärast 1. veebruari 1995, mis on põllumajanduslike ümberarvestuskursside paranduskoefitsiendi tühistamise kuupäev;

määruse (EMÜ) nr 1035/72 artikli 14b punkti 2 teise lõigu kohaselt kuni 31. detsembrini 1993 ja sama määruse artikli 36 punkti 2 kohaselt alates 1. jaanuarist 1994 on Euroopa Põllumajanduse Arendus- ja Tagatisfondist (EAGGF) antava ühenduse täiendava kindlasummalise toetuse rahastamine eranditult EAGGFi arendusrahastu ülesanne;

eespool öeldust ning määruse (EMÜ) nr 3813/92 31. jaanuari 1995. aasta variandi artikli 3 lõikest 2 ja artikli 6 lõikest 3 tulenevalt oli eespool nimetatud eküüdes väljendatud summade omavääringusse ümberarvestamisel kohaldatud põllumajanduslik ümberarvestuskurss 1. jaanuar 1993 – 31. detsember 1995 raamatupidamise valuutakurss, mis kehtis selle aasta 1. jaanuaril, mil võeti vastu toetuse andmise otsus;

see olukord, koos Prantsuse frangi revalveerimisega aastatel 1993 ja 1994 põhjustasid ajavahemikul 1. jaanuar 1993 – 31. detsember 1995 Prantsusmaal varem kehtinud ümberarvestuskursi languse;

määruse (EMÜ) nr 3813/92 artikli 7 kohaselt taotles Prantsusmaa eespool nimetatud summade 60, 70 ja 75 eküüni tonni kohta suurendamist aastateks 1993, 1994 ja 1995; see taotlus tuleks rahuldada; kõnealuse sektori heaks juhtimiseks ning nimetatud suurendamise ajavahemikku silmas pidades tuleks asjaomastele liikmesriikidele anda võimalus suurendust rakendada;

komisjon võttis määruse (EMÜ) nr 3813/92 artiklis 7 ettenähtud meetmed vastu kõnealuse määruse artiklis 12 sätestatud korras; seetõttu kohaldatakse puu- ja köögiviljaturu ühist korraldust käsitleva nõukogu 28. oktoobri 1996. aasta määruse (EÜ) nr 2200/96 [6] artiklis 46 nimetatud korda;

määruse (EMÜ) nr 3813/92 artikli 13 lõiget 2 kohaldatakse ainult nende eküüdes väljendatud hindade ja summade suhtes, millele vastavat suurust asjakohases omavääringus mõjutas 31. jaanuaril 1995 põllumajandusliku ümberarvestuskursi paranduskoefitsient; määruse (EMÜ) nr 790/89 artiklis 1 nimetatud summasid sellisel viisil ei mõjutatud; seetõttu tehti kõnealuste summade määruse (EÜ) nr 1363/95 artikli 5 lõike 1 kohase muutmisega viga; seetõttu tuleks kõnealune säte tunnistada kehtetuks; omandatud õiguste arvessevõtmiseks ei tohiks see tühistamine mõjutada toetusi, mille andmise otsus on tehtud enne käesoleva määruse jõustumist;

ekslikult suurendatud toetussummade andmisega seotud kuritarvituste vältimiseks peaks käesolev määrus jõustuma viivitamata;

käesolevas määruses sätestatud meetmed on kooskõlas puu- ja köögiviljaturu korralduskomitee arvamusega,

ON VASTU VÕTNUD KÄESOLEVA MÄÄRUSE:

Artikkel 1

1. Määruse (EMÜ) nr 1035/72 artikli 14b lõikes 1 sätestatud kindlasummalise lisatoetuse andmisel asendatakse määruse (EMÜ) nr 790/89 artiklis 1 nimetatud summad 72,45, 84,53 ja 90,56 eküüd vastavalt summadega 72,06, 84,07 ja 90,07 eküüd nende toetuste osas, mis otsustatakse anda pärast käesoleva määruse jõustumist.

2. Käesolevaga tunnistatakse määruse (EÜ) nr 1363/95 artikli 5 lõige 1 kehtetuks.

Artikkel 2

Eespool nimetatud toetuse andmisel aastateks 1993, 1994 või 1995 võivad liikmesriigid asendada eespool nimetatud summad järgmistega:

- vastavalt 71,07, 82,91 ja 88,84 eküüd nende toetuste osas, mille andmise otsus tehti 1993. aastal, ning

- vastavalt 72,06, 84,07 ja 90,07 eküüd nende toetuste osas, mille andmise otsus tehti 1994. või 1995. aastal.

Artikkel 3

Käesolev määrus jõustub Euroopa Ühenduste Teatajas avaldamise päeval.

Käesolev määrus on tervikuna siduv ja vahetult kohaldatav kõikides liikmesriikides.

Brüssel, 22. september 1997

Komisjoni nimel

komisjoni liige

Franz Fischler

[1] EÜT L 387, 31.12.1992, lk 1.

[2] EÜT L 22, 31.1.1995, lk 1.

[3] EÜT L 118, 20.5.1972, lk 1.

[4] EÜT L 132, 16.6.1995, lk 8.

[5] EÜT L 85, 30.3.1989, lk 6.

[6] EÜT L 297, 21.11.1996, lk 1.

--------------------------------------------------